<classify> Akizungumza na gazeti hili kwa njia ya mtandao, Kiongera alisema alirudi Kenya kupumzika kwani daktari alimwambia anatakiwa kupumzika kwa wiki tatu huku akiendelea kuchuliwa nyonga.Nitarudi huko muda wowote kuanzia sasa, maumivu yamepoa kidogo ila naamini nitakuwa vizuri muda si mrefu, hakuna dawa ninayotumia kwani Gilbert Kadyage aliniangalia na kugundua tatizo, ninachofanya ni kupumzika na kufanya massage kwani ndio dawa pekee, alisema Kiongera.Kiongera aliondoka nchini mwishoni mwa wiki iliyopita na amesema atarejea muda wowote kujiunga na nwenzake na tayari amemaliza wiki moja tangu alivyopelekwa hospitali kwa ajili ya matibabu.Kwa upande wa daktari Gilbert alisema kuwa, Kiongera anapaswa kufuata masharti ya kupumzika na kufanya massage kwa umakini mkubwa vinginevyo tatizo lake litakuwa linajirudia na baadaye litamletea shida zaidi.Dawa ya tatizo lake ni kupumzika na kuchuliwa kwa nguvu bila kuzembea kwani akifanya uzembe litampa shida, anatakiwa kupumzika kwa wiki mbili hadi wiki ya tatu ndipo aanze mazoezi mepesi kwani hakuna dawa ya kutumia labda lingekuwa tatizo kubwa sana, alisema Gilbert.  <topic>: MICHEZO 